1. **Бадиий академиянинг тасвирий санъат бўйича Республика танлови ғолибларига қандай имтиёзлар белгиланган?**

Ўзбекистон Республикаси Маданият вазирлиги, Ўзбекистон Республикаси Олий ва ўрта махсус таълим вазирлиги Ўрта махсус, касб-ҳунар таълим марказининг 2017 йил 3 майдаги 10-Қ/Қ ва 34/ҚҚ-сон қарори билан тасдиқланган “Ижодкор ёшлар республика танловларини ўтказиш тартиби тўғрисида”ги Низомга мувофиқ тасвирий санъат бўйича республика танлови ўтказилади.

Ўзбекистон Республикаси Вазирлар Маҳкамасининг “Олий таълим муассасаларига ўқишга қабул қилиш, талабалар ўқишини кўчириш, қайта тиклаш ва ўқишдан четлаштириш тартиби тўғрисидаги низомларни тасдиқлаш ҳақида”ги 2017 йил 20 июлдаги 393-сонли Қарорига мувофиқ, Бадиий академиянинг тасвирий санъат бўйича республика танлови ғолиблари Бадиий академиянинг тақдимномасига мувофиқ Давлат комиссиясининг қарори билан тегишли олий таълим муассасаларига, **мос таълим йўналишларига** танловдан ташқари кириш имтиҳонлари (тест синовлари, касбий (ижодий) имтиҳон, ёзма имтиҳон)сиз давлат грантлари асосида қабул қилинадилар.